Folk sier: "Du måtte havne i fengsel for å bli den du er nå."
For du skal bli en som endrer kulturen. Du skal bidra til å endre verden en dag.
ALLE FENGSELSANLEGG I USA
HAR INSTRUKS OM Å TILBY REHABILITERINGSPROGRAMMER FOR INNSATTE
ANSATTE SOM FULLFØRER SLIKE PROGRAMMER,
HAR 3 GANGER STØRRE SANNSYNLIGHET FOR Å FÅ PRØVELØSLATELSE
Jeg vil være en ledestjerne som viser at man kan komme seg opp igjen.
Det er mulig å vise forsoning.
Du må ikke gå til grunne bare fordi du havner i fengsel.
Du kan vokse. Se på meg. Jeg har klart det.
DETTE ER HISTORIEN OM INNSATT #A542927
Alle mennesker kan bli farlige.
Folk sier at du er et uhyre.
Jeg sier ikke at jeg er uskyldig.
Jeg drepte nettopp en fyr med overlegg.
RICHLAND-FENGSELET
I 2008 BLE JAMEL DONTEZ HATCHER FENGSLET I 20 ÅR
ETTER EN SKYTEEPISODE MED DØDELIG UTGANG HAN HAR ALLTID HEVDET SIN USKYLD
Takk for tålmodigheten.
Kan du telle til ti?
Én, to, tre, fire, fem, seks, sju, åtte, ni, ti.
Jeg ble født i Cleveland i Ohio.
Jeg vokste opp i fattigdom.
Som ung mann var jeg ambisiøs og kreativ.
Jeg hadde lyst til å drive med musikk eller poesi av noe slag.
Men to ulike verdener trakk i meg,
kreativiteten min og negativiteten jeg levde midt i.
I nabolaget jeg vokste opp i, ble det solgt dop. Folk ble skutt.
Man kunne ikke engang gå for langt opp i gata uten å bli overfalt,
for da var du utenfor eget nabolag. Det var voldsepisoder hele tida.
Fra vi var så små ble vi opplært til å være tøffe.
Ingen skulle gjøre narr av deg. Gjør sånn. Det var gatas kodeks.
Giftig maskulinitet var normen, ikke sant? Og den plukka jeg opp.
Jeg begynte med alt som andre i miljøet mitt drev med.
Jeg begynte å ta sjanser, som ved å prøve å selge dop.
Dop og alkohol kvalte mange av drømmene mine.
HATCHERS LIV ENDRET SEG DA HAN VAR 17 OG TRAFF DANIELLE BOONE
I MOTSETNING TIL HATCHER KOM HUN FRA ET STABILT HJEM I ET GODT NABOLAG
Danielle var en helt annen type person enn dem jeg var vant til.
Jeg var vant til jenter fra én type demografi.
Og dette var ei ung jente fra forstedene, ikke sant.
Og hun var bare så glad og fornøyd. Hun strålte hele tida. Hele tida, liksom.
Hun holdt meg unna gata,
for hun trodde alltid på meg, uansett hva jeg drev med.
Hun fikk fram kreativiteten min, holdt meg nede på jorda
og sørga for at jeg fulgte drømmene mine.
Ga meg troen på at det kunne skje.
HATCHER BLE OPPTATT VED EN LOKAL HØYSKOLE RETT ETTER AT DE MØTTES
DE FLYTTET SAMMEN I LØPET AV ET ÅR
Alt så bra ut. Jeg hadde jobb.
Jeg tok kveldsundervisning og skulle få en grad, ikke sant.
Jeg var virkelig ikke på gata lenger.
Jeg var for det meste med Danielle.
DA BEGGE VAR 18 ÅR GAMLE, BLE DANIELLE GRAVID
Jeg har aldri sett noen glede seg så mye til å bli mor.
Jeg gledet meg også. Jeg gikk på alle de der pustetimene
og med på alle barselkontroller.
Vi var skikkelig gira. Hadde en stor babyshower.
Det var en fantastisk opplevelse.
I APRIL 2005 FØDTE DANIELLE DATTEREN CHYANNE HATCHER
KORT TID ETTER AT CHYANNE BLE FØDT,
BEGYNTE HATCHER Å SLITE ØKONOMISK OG BEGYNTE Å SELGE DOP IGJEN
Jeg trengte penger. Derfor begynte jeg å prøve å bli med venner ut igjen.
Gikk ut på gata, prøvde å selge litt og komme tilbake i tralten igjen.
Det var sånn man gjorde i nabolaget. Det var gangster. Sånn tenkte jeg da.
DEN 5. MAI 2005 TILBRAKTE HATCHER KVELDEN HJEMME OG DRAKK OG TOK DOP MED VENNER
Vennene min gikk.
Jeg skulle hente pengene mine og telle dem opp for dagen,
og så skulle jeg se etter en spesiell type pistol jeg hadde.
Fant den ikke. Jeg var jo full, men jeg lette uten å finne den.
Jeg lette overalt.
Danielle sa: "Kanskje en av vennene dine har den."
Da ble jeg forbanna.
HØY PÅ NARKOTIKA BLE HATCHER MER OG MER PARANOID
Jeg tok opp et stort våpen.
Nå så hun vel at jeg mente alvor,
og da sa hun: "Slapp helt av. Du finner den."
Jeg hadde jo invitert dem hjem, og så stjal de! Tenkte mange sånne ting.
Jeg gikk fortsatt på høygir.
Jeg ble sintere og sintere og gjorde sånn.
Pekte våpenet mot henne og sa: "Nei, jeg drar dit og gjør sånn."
I det jeg viste henne det, gikk våpenet av.
Hele verden sto stille i et øyeblikk.
Og så løp jeg bort til henne, for hun kunne jo ha hoppa unna.
Kanskje hun bare tulla for å lære meg en lekse.
Jeg tok tak i henne.
Jeg holdt henne og sa: "Slutt å spille! Reis deg!"
Da kjente jeg blod renne nedover underarmen.
Først var jeg redd for å se etter.
Da snudde jeg meg og så, og da så jeg at hun faktisk hadde blitt skutt.
DANIELLE DØDE MOMENTANT AV HAGLESKUDDET SOM TRAFF HODET
Og der og da var det et sjokk, ikke sant.
Når jeg sier sjokk, mener jeg vantro. Jeg...
Dette kunne ikke være virkelig. Dette kunne bare ikke skje.
Etter det vellet tusen ulike følelser gjennom kroppen min
med tanke på hva jeg burde gjøre. Jeg hadde skyldfølelse og skamma meg.
Og da gikk jeg fra sjokk til panikk.
Jeg hørte at politiet kom.
Jeg så de blinkende lysene. Jeg løp andre veien. Jeg måtte flykte.
Jeg kom sikkert ikke langt, men hadde panikk og tenkte ikke klart.
Jeg prøvde bare å komme meg unna.
Derfor fortsatte jeg bare.
DAGEN ETTER BLE HATCHER ARRESTERT
HAN BLE SENERE SIKTET FOR DRAPET PÅ DANIELLE
DEN 22. FEBRUAR 2008 SA HATCHER SEG SKYLDIG I UAKTSOMT DRAP
OG BLE DØMT TIL 20 ÅRS FENGSEL
Hva skjedde? Det var en dyp følelse av anger og samvittighetskvaler.
Det endret alt. Den dagen mista jeg alt.
Jeg mista Danielle.
Jeg mista familien min og respekten min.
Jeg kunne nok ha godtatt det mer om jeg gjorde det med vilje,
men dette var et uhell. Hvorfor ble hun revet bort så tidlig?
Hvorfor måtte jeg være ansvarlig? Hva skulle jeg lære av det?
HOLD AVSTAND INGEN ADGANG
Jeg hører alltid at folk sier at ting skjer av en grunn,
og mange ting endra seg i livet etter det.
Jeg slutta å røyke og drikke i fengsel.
Det førte til at jeg endelig kunne bli kjent med meg selv igjen
for første gang siden jeg var åtte-ni, sist jeg ikke gikk på dop av noe slag.
Etter at jeg ble nykter, kunne jeg bli den lederskikkelsen jeg alltid har vært.
Alt jeg gjør, gjør jeg for at andre ikke skal gjøre de samme feilene jeg gjorde.
Jeg vil bare at dere skal vite at å slutte fred med seg selv og få forsoning
ikke er utelukka for noen. Det er mulig.
Jeg begynte å lese enkelte bøker
om kognitiv adferdsterapi og sånne ting,
og da jeg leste bøkene om det fruktbare sinn,
fikk jeg øynene opp for ulike måter å tenke og kommunisere på.
HATCHER HAR FULLFØRT FLERE FENGSELSKURS INNEN FORSONINGSMØTER
I 2014 LAGDE HAN SITT EGET KURS MED MÅL OM Å BLI KVITT GIFTIG MASKULINITET
HAN KALTE DET "THE DANIELLE PROJECT"
Jeg lærte folk kommunikasjonsteknikker og konfliktløsningsteknikker,
for jeg merka at det er noe mange bak murene mangler.
Å opprette det kursprogrammet var nok
det som forvandla meg aller mest i løpet av min personlige reise.
Når jeg kommer ut, vil jeg ta med meg Danielle Project
og gjennomføre det i stor skala.
Jeg ser for meg å slippe ut og bli ekspert på feltet.
HATCHER HAR SØKT OM Å FÅ TIDLIG PRØVELØSLATELSE SIDEN 2016
Innen fengselsvesenet utgjør svarte nesten 40 % av alle innsatte.
På tross av at de utgjør mindre enn 7 % av befolkninga i Minnesota.
Den dominerende forestillingen i vårt land
er at folk med mørkere hud er mer troende til å begå forbrytelser.
Jamel skulle aldri ha fått 20 års fengsel for det som var et uhell.
Jeg har sett altfor mange mennesker gå samme vei som Jamel,
siden den lå vidstrakt og åpen foran dem. Man ble nesten pressa ned den.
Jeg er Janaé Bates og er prest.
Jeg er kommunikasjonssjef
for en trosbasert og nabolagsbasert samlende formidler
for vanlige folk fra Minnesota her i Minnesota.
JANAÉ VOKSTE OPP I NÆRHETEN AV HATCHERS NABOLAG I CLEVELAND
Jeg møtte Dontez da jeg var 16 år gammel.
Jeg kaller ham Dontez, akkurat som de fleste fra familien og vennene hans gjør.
Selv om han heter Jamel Dontez Hatcher.
Han har alltid hatt høy grad av emosjonell intelligens,
og han bryr seg virkelig om hvordan folk har det.
ETTER Å HA SONET 9 ÅR AV DOMMEN SKREV HATCHER TIL JANAÉ
HUN GIKK MED PÅ Å STØTTE SØKNADEN HANS OM TIDLIG LØSLATELSE
Jeg hadde nettopp blitt ordinert som prest.
Jeg tenkte at dette var Gud som åpnet en vei
der jeg kunne vise støtte som prest til en venn som virkelig trengte det.
Og så fikk jeg høre om alt arbeidet han hadde gjort i fengselet.
Han brukte ikke bare tiden som straff,
men også til å forberede seg på å bli til den mannen han blir i dag.
Arbeidet han gjør i fengselet fortjener virkelig
å få oppmerksomhet utenfor fengselet.
FØR HATCHER KAN VURDERES PRØVELØSLATT,
MÅ DANIELLES FAMILIE SPØRRES OM RÅD DE KAN PROTESTERE
Akkurat nå snakker påtalemyndigheten med Danielles familie,
og de snakker med dem om hva det vil bety for dem
dersom Dontez blir løslatt tidlig.
- Vi savner henne hver eneste dag. - Helt klart.
Det går ikke en dag uten at jeg tenker på henne.
Og mange ganger der...
Hvis jeg kjører forbi kirkegården der hun ligger,
sender vi henne varme tanker.
Jeg er så glad i dette bildet med dette smilet.
Det var slik hun levde livet sitt.
- Helt klart. Med et stort smil. - Hun hadde alltid et smil om munnen.
Hun var som en magnet.
Hun hadde en lysende sjel, som enkelte ble trukket mot.
Dontez ble også trukket mot den.
Dontez' rettssak husker jeg bare som i en tåke.
Jeg husker ikke hva han sa, hva noen som helst sa.
Jeg husker bare sorgen.
Jeg vet ikke om jeg noen gang ble sint på ham,
for jeg mente at han elsket henne for høyt til å skade henne.
TRE ÅR ETTER DOMMEN BEGYNTE HATCHER Å SKRIVE TIL JENKINS-PARET
Han ba om tilgivelse.
Han skrev at det var et uhell, at han virkelig ikke mente
å drepe kvinnen han elsket så høyt.
Han sa at han søkte helbredelse.
Han ville gjøre noe mer med livet sitt,
slik at Danielle ikke døde forgjeves.
DE NESTE ÅRENE FORTSATTE HATCHER OG JENKINS-PARET KORRESPONDANSEN
GJENNOM BREV, TELEFONSAMTALER OG FENGSELSBESØK
Han snakka om å lese Bibelen.
Jeg forsto at han virkelig mente alvor med tanke på
hva han ville gjøre og retningen han gikk i.
Jeg syns at han har bevist
at han prøver å bli så god som mulig.
I 2020 SKREV JENKINS-PARET ET BREV SOM STØTTET HATCHERS PRØVELØSLATELSE
Jeg er veldig fornøyd med måten han har utvikla seg på.
Jeg må si at bønnene mine har blitt hørt.
Jeg håper å få se Dontez og kona leve et lykkelig liv.
I 2021 GIFTA HATCHER SEG MED PRESTEN JANAÉ BATES
JENKINS-PARET VAR MED PÅ SEREMONIEN VIA VIDEO
Kona hans er en vidunderlig kvinne. Jeg ser at forholdet fungerer veldig godt.
Fins det noen måte jeg kan være med på å få det til å skje på, så er jeg med.
OK. Først vil jeg bare si at det er mange her inne.
Det er folk fra Ohio og Minnesota her.
Vi har folk her fra Skottland.
Jeg hadde bedt til Gud om å få en partner i årevis.
HATCHERS KONE
Og jeg hadde bedt med en veldig lang sjekkliste
med egenskaper for denne personen. Og han oppfylte alle krav.
Jeg tok ikke med "bør nok ikke sitte i fengsel", men...
Familie, nære og kjære er med oss fra alle mulige steder.
Nå ser vi bryllupet mitt. Ser meg dårlig. Jeg er nede i hjørnet og gliser stort.
Jeg smilte fra øre til øre gjennom hele seremonien.
Det største øyeblikket kommer nå.
Det var da Dontez leste opp bryllupsløftene sine.
De var utrolig vakre, siden han er dikter.
Mitt livs kjærlighet. Du har gjort livet mitt til en herlighet.
Du har trukket meg opp fra det dypeste mørkets mørke.
Jeg var en mann med skraper og flenger i sjelen.
Nå skjer det. Vi knytter ekteskapsbånd.
Vil du elske og ære ham inntil døden skiller dere?
Ja, det vil jeg.
- Jeg elsker deg, baby. - Og jeg elsker deg.
Janet og Ernest Jenkins var også til stede.
Det var så vakkert, siden de er Danielles besteforeldre.
Det har vært helt fantastisk å ha deres støtte,
og de er virkelig et uttrykk for håpet jeg har for mye her i verden.
Virkelig.
VÆR GLADE I HÅPET, TÅLMODIGE I MOTGANGEN, UTHOLDENDE I BØNNEN - ROM 12:12
Vi har drømt om hvordan det blir å endelig kunne være sammen.
Å bo sammen under samme tak.
Og Dontez kan komme ut om bare noen få uker.
Da vil vi tilbringe masse tid med Chyanne,
Dontez og Danielles datter.
For ham er det utrolig viktig å ha et forhold til henne.
HATCHER OG DANIELLES DATTER, CHYANNE,
VAR 3 UKER GAMMEL DA MORA HENNES BLE DREPT
HUN VOKSTE OPP UTEN Å VITE HVEM FORELDRENE HENNES VAR
Jeg var liten første gang jeg hørte navnet Danielle.
Jeg trodde at vi var i slekt. Visste bare ikke hvordan.
Jeg fant ut hvem Danielle var for meg da jeg var rundt 17.
Og da fant jeg samtidig ut hvem faren min var.
- Chyanne. Vil du ha toast? - Ja.
Jeg lager toast. Egg, toast og bacon.
- Skal du ha alt på... - Du kan lage en sandwich hvis du vil.
CHYANNE BLE OPPFOSTRA AV DANIELLES MOR, MELANIE,
SOM HUN TRODDE AT VAR HENNES BIOLOGISKE MOR
Jeg var ikke klar til å fortelle henne det.
Hun var lyset som ble ført inn i livet mitt igjen
etter at Danielle døde. Det som holdt meg på beina.
Jeg følte ikke at jeg trengte å fortelle henne det før senere i livet.
Målet mitt var at jeg først
avtalte rådgivning eller noe sånt, sånn at da jeg fortalte det,
så hadde hun et sted å gå til med folk som kunne hjelpe henne.
Jeg fikk vite sannheten fra farssiden.
Noen sendte en lenke.
Det var faktisk en lenke til pappas nettside.
PÅ NETTSIDEN FANT CHYANNE ET BREV FAREN HENNES HADDE SKREVET TIL HENNE
Han skrev dette brevet før jeg visste hvem han var.
"Glad i deg. Det har jeg alltid vært. Det vil jeg alltid være."
Han snakka om at jeg en dag ville finne det.
Han håpte det. At vi kunne få et forhold da.
Jeg ble opprørt, men først og fremst forvirra. Jeg hadde så mange spørsmål.
Skulle ønske jeg ble kontakta først.
Dette burde ha gått via meg først før man tok kontakt med henne.
Jeg syntes at det var ganske egoistisk å bare ringe henne
eller sende melding ut av det blå.
Men så vil jeg si at det hele har gått ganske bra etterpå.
Nå har hun et forhold til faren. Hun kan ta fatt på reisen med ham.
Første gang jeg snakka med pappa, var det over telefon.
Jeg var veldig nervøs. Jeg følte at han var det også.
Det hørte jeg på stemmen hans.
Jeg følte meg vel etter den første samtalen vår,
for da visste jeg at...
jeg kom til å få et forhold til ham.
Jeg blir aldri kjent med mamma,
og det skulle jeg ønske at jeg kunne, men jeg vil iallfall vite hvem pappa er.
I NOVEMBER 2022
BESØKTE CHYANNE FAREN I FENGSEL FOR FØRSTE GANG
Dette så jeg ikke, engang. Han har lagt ut tre bilder til.
Der har vi faren min. Der har vi meg.
Dette er oldeforeldrene mine.
Der er pappa og meg. Og det er Janaé, kona hans.
Veldig fine dager, med unntak av da vi måtte dra.
Det var det vanskeligste av alt.
SOMMEREN 2023 SKREV CHYANNE OG MELANIE TIL PÅTALEMYNDIGHETENE
OG STØTTET TIDLIG LØSLATELSE FOR HATCHER
- Her. - Vet ikke om jeg vil ha egg.
- Ja. Det holder. - Det er ikke nok, nei.
Forskjellen hos ham fra da til nå er at han har vokst veldig på det psykiske plan.
Jeg mener at han har kommet langt.
Men angående det som skjedde med Danielle...
Det har aldri vært noen åpen diskusjon om hva som egentlig skjedde.
For jeg vet ikke akkurat hva det var som skjedde.
MELANIE HAR ALDRI SNAKKA MED HATCHER OM OMSTENDIGHETENE RUNDT DANIELLES DØD
Jeg ville ikke høre det. Var ikke klar.
Jeg vil at Chyanne skal få høre sannheten fra ham.
Og det er noe jeg tror må komme fra ham.
At han står ansikt til ansikt med henne.
Ansikt til ansikt med Chyanne. At han sier: "Dette gjorde jeg."
DA HATCHER BLE ARRESTERT, NEKTET HAN FOR Å HA DREPT DANIELLE
Danielle ble skutt i ansiktet med hagle.
Men Hatcher nektet for å ha noe med drapet å gjøre.
Derfor er det vanskelig å stole på det han sier.
Jeg heter Jeff Cook. Jeg var hovedetterforsker i Hatcher-drapssaken.
Jeg syns det var grusomt at familien måtte gjennom dette,
og det samme føler jeg for alle drapsofre.
Det er ting familiemedlemmene ser, som de aldri vil glemme.
At familien hennes måtte finne henne, det er hjerteskjærende.
LIKET AV DANIELLE BLE FUNNET AV MORA, MELANIE,
18 TIMER ETTER AT HATCHER HADDE SKUTT HENNE
Mora ble varsla av besteforeldrene om at folk ikke fikk tak i Danielle.
Hun tok med seg sønnen på 11 og dro til leiligheten.
De fant leilighetsdøra ulåst og åpen.
De fant Danielle på gulvet mellom skapet og senga.
ÅSTEDSFOTOGRAFI
Så fant de babyen på senga i en vippestol.
Hun hadde sittet der lenge, grått og vridd seg.
Hun kom seg nesten ut av stolen.
ÅSTEDSFOTOGRAFI
Barnet ble etterlatt alene i omtrent 18 timer.
MAPLE HEIGHTS-POLITIET
ETTER AT HATCHER BLE ARRESTERT, GJENNOMFØRTE COOK FLERE AVHØR MED HAM
AVHØRSROM A
Sett deg her.
Jeg er etterforsker Cook.
Du kalles Dontez?
- Ja. - OK.
Da vi avhørte ham, gjorde han flere ting for å sette kjepper i hjulene for oss.
Han prøvde å skape seg et alibi.
Han hadde vært i leiligheten tidligere, men dratt. Alt var i orden da han dro.
Først sa han at han hadde dratt hjem til en god venn, LaTanya Harper.
At han tilbrakte kvelden der.
Han hevda ikke bare at han dro hjem til Ms. Harper,
men at han hadde hatt sex med henne den kvelden.
Men alt det var del av planen for å skape seg et alibi.
Det sa oss mye om Mr. Hatcher.
At han var iskald og beregnende, som hadde sex med noen etter å ha drept barnemora.
DERETTER AVHØRTE POLITIET LATANYA HARPER
Dette er LaTanya Harper.
Her er en utskrift av forklaringen du har gitt.
Jeg vil at du leser den før vi begynner.
LATANYA BEKREFTA AT HUN OG HATCHER
HADDE LIGGET SAMMEN DRAPSKVELDEN,
MEN INNRØMTE ETTER HVERT
AT HATCHER IKKE KOM DIT FØR MANGE TIMER ETTER AT DANIELLE HADDE BLITT SKUTT
Hennes første påstand var at han kom rundt klokka ett, og at hun var der.
Så innrømte hun at han ikke hadde kommet før klokka fire om morgenen.
Gjennom vitneavhørene var vår forståelse av hendelsesforløpet
at Mr. Hatcher og Danielle hadde en voldsom krangel.
Flere av naboene hadde klagd til styret om kranglinga i leiligheten.
Vi tror at krangelen fortsatte videre, og at det var da Jamel skjøt henne.
PÅ TROSS AV ETTERFORSKER COOKS FUNN
MENTE PÅTALEMYNDIGHETEN AT BEVISENE VAR UTILSTREKKELIGE
Det var frustrerende da påtalemyndighetene sa at vi ikke hadde nok.
Vi ville sikte Mr. Hatcher for drap, siden vi hadde hørt at han hadde
mishandlet Danielle fysisk tidligere.
Han hadde sparka henne. Han var veldig nedlatende mot henne,
rakka ned på henne og var veldig kontrollerende.
Det ga oss en følelse av
at han var veldig ufølsom med tanke på barnemora,
og kanskje ikke brydde seg om henne så mye som han ville at andre skulle tro.
TO ÅR ETTER DRAPET PÅ DANIELLE
TILSTO HATCHER Å HA SKUTT HENNE OG SA SEG SKYLDIG I UAKTSOMT DRAP
Det siste jeg sa til ham, var at jeg forbanna ham.
For det han hadde tatt fra familien vår.
Jeg håper at bildene av Danielle hjemsøker deg for alltid.
For hun elsket deg helt og holdent og helt betingelsesløst.
Måtte du aldri få noe sånt igjen.
I UKENE FØR HUN DØDE BETRODDE DANIELLE SEG TIL TANTA
OM BEKYMRINGER HUN HADDE FOR FORHOLDET MED HATCHER
Hun ringte meg den dagen, samme dag som hun døde.
Og hun sa:
"Tante, slutter man noen gang å bekymre seg for barnet sitt?"
Og jeg sa: "Nei, vennen, det gjør man ikke."
Det var et forhold prega av mishandling.
Derfor var jeg så glad for at hun endelig skjønte det selv.
"Nå går hun fra ham."
Da jeg la på, var jeg glad og fornøyd.
Men det burde jeg ikke ha vært.
Jeg skulle ha dratt bort dit. Jeg skulle ha henta henne.
Etter at Danielle ble drept, stakk han av.
Og gikk i skjul.
Han etterlot en baby.
ÅSTEDSFOTOGRAFI
Barnet hans.
Det kom ingen anonym telefon til politiet eller familien vår.
Ingenting.
Søsteren min og nevøen min måtte altså gå inn og finne henne.
Babyen gråt. Og så fant de Danielle.
Hvorfor?
Fordi han var for feig til å ta en anonym telefonsamtale?
Jeg vil være en ledestjerne som viser at man kan komme seg opp igjen.
Mye har endra seg i livet mitt.
Jeg begynte å lese enkelte bøker
om kognitiv adferdsterapi og sånne ting,
og da kunne jeg bli den lederskikkelsen jeg alltid har vært.
Gjennom Danielle Project
hjelper jeg folk med å endre tankemønster, ikke sant?
Derfor må jeg ta med meg dette
og sette et så stort avtrykk som mulig,
gjøre det så stort som mulig, for hver gang jeg gjør det,
så hyller jeg Danielle.
Slik holder jeg henne levende.
Slik engasjerer jeg meg i andre og er et forbilde for folk.
Det hjelper meg å fortsette å vokse personlig.
Det tror jeg ikke. Det der tror jeg ikke noe på.
Jeg visste ikke at han underviste kurs oppkalt etter Danielle.
Det ser ut til at han bruker navnet hennes til personlig vinning.
Jeg vil tro at alle kan endre seg,
men jeg tror at han har lært seg hvordan man manipulerer systemet,
og det på delstatens regning.
Tanken på at han blir løslatt tidlig og får med seg familien min på det,
det syns jeg ikke er greit.
Jeg tror helt og holdent at han bruker dem.
At dette er en eller annen type manipulasjon.
Foreldrene mine mener at det er viktig for å bli hel igjen.
Det får være deres reise.
Og søstera mi gjør det som må til for å beskytte Chyanne
og gi henne det hun trenger.
ETTER Å HA SIKRA SEG STØTTE FRA FLERE AV DANIELLES FAMILIEMEDLEMMER
ER BEHANDLINGEN AV LØSLATELSEN NÅ INNE I SISTE FASE
Her står jeg med Jamel akkurat nå.
For atten år siden hadde jeg spora ham opp
og drept ham egenhendig.
Men det eneste som hindra meg i å gjøre det,
var barna mine og Chyanne.
Jeg kan ikke fortelle folk hvordan de skal bli hele igjen.
Alle må ta den tiden som trengs. Gjøre det på sin egen måte.
Men jeg var nødt til å klare å gi slipp på noe av hatet i meg.
Jeg følte at tiden var inne for å slutte med
den der røra som besto av hevntanker
og et ønske om å hate.
Og så må jeg støtte Chyanne.
Hun ville ha et ansikt å forholde seg til.
som hun nå kjenner som faren sin.
Derfor måtte jeg...
...bearbeide det.
Jeg vet at det kommer til å være millioner av meninger om historien min i verden.
Noen gode og noen dårlige. Men til syvende og sist
så skal jeg bli en god far og en god ektemann.
Jeg skal gjøre de greiene med Danielle Project.
Mer kan jeg ikke gjøre.
FEM MÅNEDER ETTER FØRSTE INTERVJU
HADDE HATCHER SØKNAD ENNÅ IKKE BLITT GODKJENT,
MEN HAN GIKK MED PÅ Å SVARE PÅ FLERE SPØRSMÅL
Nå venter vi på påtalemyndigheten.
Det er frustrerende, for jeg har gjort alt jeg kan gjøre
for å bevise at jeg klar til å bli løslatt tidlig.
Gjennom etterforskningen fant vi ut at Mr. Hatcher hadde mishandla Danielle før.
Vi tror at Mr. Hatcher og Danielle hadde en voldsom krangel.
Det var da Jamel skjøt henne.
Han gjorde flere ting for å sette kjepper i hjulene for oss.
Han hevda ikke bare at han dro hjem til Ms. Harper,
men at han hadde hatt sex med henne den kvelden.
Det sa oss mye om Mr. Hatcher.
OK.
Når man ser det i det lyset, så ser det ikke særlig bra ut.
Jeg rakka ned på og kjefta på Danielle.
Jeg slo henne kanskje ikke, ikke sant.
Men hvis vi krangla, så holdt jeg henne kanskje
fast på senga og rista henne eller noe,
men la dette være klart: Det var et uhell at Danielle døde.
Jeg hadde aldri drept henne med vilje.
Til påstanden om at jeg løy dagen etter at Danielle døde,
så vil jeg si at jeg var så høy på englestøv at jeg ikke husker første avhør.
Men jeg husker ikke å ha hatt sex med LaTanya den kvelden eller natta.
Hvis noe sånt hadde skjedd...
Da er det forferdelig. Som sagt var jeg høy, så jeg vet ikke.
Jeg vet at jeg gjorde en hel masse usmakelige ting, OK?
Prøvde å skjule det.
Men jeg ville ikke få fengsel på livstid eller få dødsstraff.
Derfor skjulte jeg sannheten. Det gjorde jeg av frykt.
Han brydde seg bare om seg selv.
Etter at Danielle ble drept,
så rømte han og gikk i skjul.
Han etterlot en baby der. Barnet hans.
Det kom ingen anonym telefon. Ingenting.
Søsteren og nevøen min måtte altså finne henne der.
Tanken på at han blir løslatt tidligere og har fått med seg familien min,
det syns jeg overhodet ikke er greit.
Jeg tror helt og holdent at han bruker dem.
Jeg tror at han har lært seg hvordan man manipulerer systemet,
og det på delstatens regning.
Jeg forstår hvorfor Monica sier det hun gjør.
I etterpåklokskapens lys gjorde jeg feil. Jeg kunne ha ringt inn anonymt.
Men det var det siste jeg tenkte på. Jeg var 19.
Jeg var egoistisk. Jeg var selvsentrert.
Og mye av det jeg gjorde,
gjorde jeg nok for å redde skinnet,
redde meg selv, og det må jeg vie livet mitt til å gjøre bot for.
Til det at jeg bruker familien for å få tidlig løslatelse...
Jeg personlig
hadde ikke engang tenkt tanken...
Dette handler om at jeg er en far som er glad i dattera si, ikke sant?
Monica har det fortsatt vondt og er skeptisk, ikke sant.
Og det klandrer jeg henne ikke for.
Og ja, det ligger mye negativt i fortida mi,
men veien videre må være den eneste retningen jeg går i.
Og med støtte fra Melanie, dattera mi og Jenkins-paret,
skal jeg gjøre alt jeg har sagt jeg skal gjøre.
Bevise for verden om og om igjen at jeg er den jeg sier at jeg er.
At forvandlingen min er legitim.
HAR DU ELLER NOEN DU KJENNER OPPLEVD VOLD I HJEMMET, GÅ TIL WWW.WANNATALKABOUTIT.COM
SENERE I SESONGEN...
Det første jeg tenkte, var at det hadde vært mye lettere
hvis jeg bare drepte henne og fikk det overstått.
Jeg kunne ha prøvd å stoppe ham. Jeg kunne ha valgt å hente hjelp.
Jeg knivstakk en fyr én gang. Det var det.
Brøkdelen av et sekund kan avgjøre resten av livet ditt.
Hvordan sier du "jeg er lei meg for å ha tatt livet til noen folk var glad i"?
Han kom hjem til oss for å drepe familien vår.
Faen. Det er nå det blir ille.
Han sa: "Jeg har stemmer i hodet, bror."
Jeg skulle drepe enhver jævel jeg fikk tak i.
Det eneste jeg angra på, var at jeg ikke fullførte.
Folk sier "du er et uhyre", men ingen tenker over hvorfor vi ble sånn.
Jeg har ingen anger for at hun døde.
Jeg hater bare at det var jeg som fikk det til å skje.
Tekst: Fredrik Island Gustavsen